b'\n_START_ARTICLE_\n\xc5\xa0iauli\xc5\xb3 miesto apylink\xc4\x97s teismas\n_START_PARAGRAPH_\n\xc5\xa0iauli\xc5\xb3 miesto apylink\xc4\x97s teismas\xc2\xa0\xe2\x80\x93 bendrosios kompetencijos teismas, nagrin\xc4\x97jantis civilines ir baud\xc5\xbeiam\xc4\x85sias bylas bei jo kompetencijai \xc4\xafstatym\xc5\xb3 priskirtas administracini\xc5\xb3 teis\xc4\x97s pa\xc5\xbeeidim\xc5\xb3 bylas. Apylink\xc4\x97s teismas \xc5\xa0iaur\xc4\x97s Lietuvoje. Teismo veiklos teritorija\xc2\xa0\xe2\x80\x93 \xc5\xa0iauli\xc5\xb3 miestas. Apylink\xc4\x97s teism\xc4\x85 sudar\xc4\x97 teismo pirmininkas, pirmininko pavaduotojas, kiti teis\xc4\x97jai, taip pat kitas teismo personalas. Iki 2002 m. gruod\xc5\xbeio 31 d. prie \xc5\xa0iauli\xc5\xb3 miesto apylink\xc4\x97s teismo (Vytauto g. 149) veik\xc4\x97 teismo antstoli\xc5\xb3 kontora. Joje dirbo 12 antstoli\xc5\xb3 (kontorai vadovavo teismo antstolis R. Kudrauskas)._NEWLINE_Teismo buvein\xc4\x97: Vilniaus g. 247, LT-76343 \xc5\xa0iauliai._NEWLINE_Teismo archyvas: Vytauto g. 149, \xc5\xa0iauliai._NEWLINE_Hipotekos skyrius: Vytauto g. 149, \xc5\xa0iauliai.\n_START_SECTION_\nIstorija\n_START_PARAGRAPH_\n1987 m. kovo 26 d. buvo patvirtinti 6 teismo teis\xc4\x97j\xc5\xb3 etatai. 1987\xc2\xa0m. bir\xc5\xbeelio 21 d. \xc5\xa0iauli\xc5\xb3 miesto teismo pirmasis pirmininku i\xc5\xa1rinktas Vaclovas Algimantas Birbilas (1992\xc2\xa0m. bir\xc5\xbeelio 17 d. Lietuvos Respublikos Auk\xc5\xa1\xc4\x8diausiosios Tarybos Prezidiumo \xc4\xafsaku paskirtas naujai kadencijai)._NEWLINE_Iki 1995 m. buvo \xc4\xafsik\xc5\xabr\xc4\x99s dabartiniuose \xc5\xa0iauli\xc5\xb3 apygardos teismo r\xc5\xabmuose (Dvaro g. 83). Soviet\xc5\xb3 laikais \xc5\xa1iame pastate buvo \xc4\xafsik\xc5\xabr\xc4\x99 Karinink\xc5\xb3 namai._NEWLINE_1997 m. \xc5\xa0iauli\xc5\xb3 miesto apylink\xc4\x97s teismas tapo erdvesnis, buvo pastatytas \xc5\xa1iuolaiki\xc5\xa1kas priestatas, 735,09\xc2\xa0m\xc2\xb2 plot\xc4\x85 u\xc5\xbeiman\xc4\x8diame priestate \xc4\xafsik\xc5\xabr\xc4\x97 teis\xc4\x97jai, Hipotekos skyrius, teismo pos\xc4\x97d\xc5\xbei\xc5\xb3 sal\xc4\x97s._NEWLINE_1991 m. lapkri\xc4\x8dio 7 d. Lietuvos Respublikos Auk\xc5\xa1\xc4\x8diausiosios Tarybos nutarimu nustatyti 7, 1993 m. kovo 25 d. Lietuvos Respublikos \xc4\xafstatymu\xc2\xa0\xe2\x80\x93 10, 1994 m. kovo 24 d.\xc2\xa0\xe2\x80\x93 17, 2003 m. liepos 9 d. Lietuvos Respublikos prezidento dekretu\xc2\xa0\xe2\x80\x93 18 teis\xc4\x97j\xc5\xb3 etatai._NEWLINE_Nuo 1995 m. sausio 2 d. LRP dekretu atleistas ir paskirtas \xc5\xa0iauli\xc5\xb3 apygardos teismo teis\xc4\x97ju (1994\xc2\xa0m. lapkri\xc4\x8dio 17 d. Lietuvos Respublikos prezidento dekretu)._NEWLINE_1994 m. gegu\xc5\xbe\xc4\x97s 18 d. Lietuvos Respublikos prezidento dekretu Boleslovas Kalainis paskirtas apylink\xc4\x97s teismo teis\xc4\x97ju, nuo 1995\xc2\xa0m. sausio 17 d.\xc2\xa0\xe2\x80\x93 \xc5\xa0iauli\xc5\xb3 miesto apylink\xc4\x97s teismo pirmininku (1999\xc2\xa0m. gegu\xc5\xbe\xc4\x97s 18 d. Lietuvos Respublikos Prezidento dekretu patvirtintas teis\xc4\x97ju iki 65 met\xc5\xb3 am\xc5\xbeiaus)._NEWLINE_2001 m. spalio 31 d. Lietuvos Respublikos prezidento dekretu Petras Sim\xc4\x97nas buvo perkeltas i\xc5\xa1 \xc5\xa0iauli\xc5\xb3 apygardos teismo teis\xc4\x97jo pareig\xc5\xb3 \xc4\xaf miesto apylink\xc4\x97s teismo pirmininko pareigas nuo 2001\xc2\xa0m. lapkri\xc4\x8dio 5 d. Danut\xc4\x97 Matiukien\xc4\x97 paskirta 5 metams apylink\xc4\x97s teismo teis\xc4\x97ja 1994\xc2\xa0m. gegu\xc5\xbe\xc4\x97s 18 d. Lietuvos Respublikos prezidento dekretu. 2004\xc2\xa0m. gegu\xc5\xbe\xc4\x97s 18 d. Lietuvos Respublikos prezidento dekretu paskirta pakartotinai pirmininko pavaduotojos kadencijai._NEWLINE_Nuo 2003\xc2\xa0m. gegu\xc5\xbe\xc4\x97s 1 d. ikiteisminio tyrimo teis\xc4\x97j\xc5\xb3 pareigas atlieka 2 teis\xc4\x97jai, kei\xc4\x8diami rotacijos principu. \xc5\xa0iauli\xc5\xb3 miesto apylink\xc4\x97s teisme daugiausia i\xc5\xa1nagrin\xc4\x97ta baud\xc5\xbeiam\xc5\xb3j\xc5\xb3 byl\xc5\xb3, susijusi\xc5\xb3 su nusikaltimais nuosavybei, asmens gyvybei, sveikatai, laisvei ir orumui, finansams._NEWLINE_1998 m. baland\xc5\xbeio 1 d. \xc5\xa0iauli\xc5\xb3 miesto apylink\xc4\x97s teisme \xc4\xafsteigtas Hipotekos skyrius. Hipotekos skyriaus teis\xc4\x97ja 1997\xc2\xa0m. spalio 31 d. Teisingumo ministro \xc4\xafsakymu paskirta D. Matiukien\xc4\x97. Nuo 1999\xc2\xa0m. liepos 12 d. Hipotekos skyriuje teis\xc4\x97ja dirba G. Janu\xc5\xa1ien\xc4\x97, vyriausiosios ir vyresniosios specialist\xc4\x97s. Hipotekos skyriaus veiklos teritorija nesutampa su \xc5\xa0iauli\xc5\xb3 m.apylink\xc4\x97s teismo veiklos teritorija._NEWLINE_1999 m. liep\xc4\x85\xc2\xa0\xe2\x80\x93 rugpj\xc5\xabt\xc4\xaf Hipotekos skyriuje \xc4\xafgyvendintas duomen\xc5\xb3 pasikeitimo su Gyventoj\xc5\xb3 registru ir \xc4\xaemoni\xc5\xb3 registru kompiuteriniais tinklais projektas, kompiuterizuotas Hipotekos registras, kuriame registruojami \xc4\xafkeitimo dokumentai._NEWLINE_Nuo 2003 m. sausio 1 d. \xc4\xafsigaliojus Turto are\xc5\xa1to akt\xc5\xb3 registro \xc4\xafstatymui, prad\xc4\x97jo veikti Turto are\xc5\xa1to akt\xc5\xb3 registras.'